**Muusikaõpetus II klass**

**Õpitulemused II klassi lõpuks**

**Laulmine**

õpilane

* laulab loomuliku kehahoiu ja hingamise, vaba toonitekitamise ja selge diktsiooniga ning emotsionaalselt üksi ja rühmas;
* laulab erineva karakteri, helilaadi, taktimõõdu ning tempoga laule õpetaja valikul;
* laulab loomuliku häälega üksinda ja koos teistega klassis ning ühe- ja/või kahehäälses koolikooris, mõistab laulupeo tähendust;
* laulab eakohaseid laste-, mängu- ja mudellaule, kaanoneid ning teiste rahvaste laule;
* laulab eesti rahvalaule ja regilaule seoses kalendritähtpäevadega;
* laulab peast oma kooliastme ühislaule;
* mõistab ja väljendab lauldes muusika sisu ning meeleolu;
* õpib tajuma astmemudeleid kuulmise, käemärkide, rütmistatud astmenoodi järgi;
* õpib laulma astmeid ja astmemudeleid erinevates kõrguspositsioonides;
* laulab käemärkidega astmetrepil ja noodipildi järgi.

**Pillimäng**

õpilane

* kasutab keha-, rütmi- ja plaatpille lihtsamates kaasmängudes ja/või *ostinato*’des;
* oskab 6-keelsel kandlel mängida I, IV, V astme akorde laulude saateks;
* väljendab pillimängus muusika sisu ja meeleolu.

**Plokkflööt**

õpilane

* õpib 1-,2-,3- sõrme noote (tutvub tähtnimetustega g, a, h, c¹, d¹ );
* loob oma lugusid õpitud astmetel.

**Muusikaline liikumine**

õpilane

* tunnetab ning väljendab muusika sisu, meeleolu ja ülesehitust liikumise kaudu;
* tantsib eesti laulu- ja ringmänge;
* kasutab muusikalisi teadmisi liikumises.

**Noodiõpetus**

õpilane

* loob lihtsaid rütmilisi kaasmänge keha-, rütmi- ja plaatpillidel;
* kasutab lihtsates kaasmängudes astmemudeleid;
* loob lihtsamaid tekste: liisusalme, regivärsse, laulusõnu jne;
* kasutab loovliikumist muusika meeleolu väljendamiseks;
* mõistab helivältuste, rütmifiguuride ja pauside tähendust ning kasutab neid muusikalistes tegevustes:
* tajub ja õpib laulma astmemudeleid erinevates kõrguspositsioonides:
* mõistab JO-võtme tähendust ning kasutab seda noodist lauldes;
* JO- ja RA- astmerida (duur ja moll) seoses lauludega
* mõistab õpitud oskussõnade tähendust ja kasutab neid praktikas:
* muusikalisi märke tutvustatakse seoses laulurepertuaariga;
* kasutab muusikalisi teadmisi muusikalises kirjaoskuses.
* väärtustab enese ja teiste loomingut;
* kasutab muusikalisi teadmisi omaloomingus.

**Muusika kuulamine ja muusikalugu**

õpilane

* kasutab muusikalisi teadmisi muusika kuulamisel;
* väärtustab enese ja teiste loomingut;
* on tutvunud karakterpalu kuulates muusika väljendusvahenditega;
* kirjeldab suunavate küsimuste järgi ning omandatud muusika oskussõnavaraga kuulatava muusika meeleolu ja karakterit;
* väljendab muusika meeleolu ja karaktereid kunstiliste vahenditega;
* teab õpitud heliloojate nimesid ja loomingut;
* väärtustab autori loomingut;
* tunneb ära kuulatud muusikapalad ja seostab muusikapala selle autoritega;
* tunneb õpitud tantse, oskab neid tantsida;
* tunneb õpitud rahvapille nii visuaalselt kui kuuldeliselt.

**Õppekäigud**

õpilane

* huvitub muusikast nii koolis kui ka väljaspool kooli;
* kirjeldab kogetud muusikaelamusi ning avaldab nende kohta arvamust suulisel või muul looval viisil;
* avaldab arvamust kasutades muusikalist oskussõnavara.

**Hindamine**

* aktiivset osavõttu tunnist ja üritustest
1. ühine musitseerimine - laulab tunnis ja mudilaskooris
2. mängib õpitud pille, mängib liikumismänge, tantsib, arendab musitseerimise kaudu oma võimeid
3. kuulab muusikat ja oskab sellest jutustada
4. on kaasahaaratud õppimisest, , muusikas olemisest protsessis, naudib muusikat
5. suhtumist õppetöösse - täidab alati kodused ülesanded (töövihiku täitmine, laulu sõnade ja mõistete õppimine jm.
6. on aktiivne esineja kooli pidudel ja aktustel
* muusikalisi teadmisi
1. kasutab omandatud muusikalise kirjaoskuse põhialuseid muusikalistes tegevustes
2. muusikaliste teadmiste osas hinnatakse muusika teadmiste arengut praktikas (noodikiri, muusikalised mõisted, teadmised helilooja kohta jm)
* muusikalisi oskusi

muusikaliste oskuste all hinnatakse muusikaliste oskuste arengut (laulmine, liikumine pillimäng

* loovust - julgeb ennast väljendada loominguliselt järgmiste muusikaliste tegevuste kaudu:

 1) laulmine

 2) liikumine

 3) pillimäng

1. Õppetunni või muu õppetegevuse vältel antakse õpilasele tagasisidet aine ja ainevaldkonna teadmistest ja oskustest ning õpilase hoiakutest ja väärtustest.

2. Koostöös kaaslaste ning õpetajaga saab õpilane seatud eesmärkide ja õpitulemuste põhjal sõnalist ja julgustavat tagasisidet oma tugevuste ja nõrkuste kohta. Õpilane saab sõnalist tagasisidet nii õpetajalt, kaaslastelt kui ka eneseanalüüsi teel.

3. Praktiliste tegevuste puhul ei hinnata mitte ainult töö tulemust, vaid ka protsessi ja arengut.

Hindamise vormidena kasutatakse kujundavat hindamist.

Kujundav hindamine annab infot laulmise, rütmilise liikumise, teadmiste, pillimängu arengu kohta, loovuse, õpilase suhtumise kohta muusikasse.

Kokkuvõtva hindamise korral võrreldakse õpilase arengut õppekavas toodud oodatavate tulemustega. Õpilaste teadmisi ja oskusi kontrollitakse kolmel tasemel: teadmine, rakendamine ja arutlemine.

Muusikaõpetuse hindamiskriteeriumid:

I Laulmine

* laulu sõnad on peas;
* laulu esitlus on selge diktsiooniga;
* silmside kuulajatega;
* laulab ilmekalt.

II Esinemiskultuur

* esitaja esinemiskultuur on korrektne (hääletoon, kehakeel, silmside kuulajatega).

III Muusikaalased teadmised

* on omandanud õpitud teadmised;
* oskab kasutada õpitud teadmisi praktikas (lauldes, pillimängus, liikumisel).

IV Teadmised helilooja kohta

* lühielulugu;
* olulisemad teosed ja nende lühiiseloomustus.

IV Muusikalised mõisted

* teab ja oskab selgitada kõiki õpitud mõisteid.

V Nootide kirjutamine noodijoonestikule

* nootide asukohad on korrektselt märgitud;
* astmenimetused on alla märgitud;
* rütmiliselt õige.